На основу члана 15. Одлуке о укључивању грађана у буџетски процес кроз спровођење Акције „Ужички програм локалног партнерства“ („Службени лист града Ужица“ број 11/19 и 4/20) и на основу Предлога Комисије за доделу средстава, Градско веће на седници одржаној 21.09. 2020. године, доноси

**РЕШЕЊЕ О СУФИНАНСИРАЊУ ПРОЈЕКАТА У СПРОВОЂЕЊУ АКЦИЈЕ**

**„УЖИЧКИ ПРОГРАМ ЛОКАЛНОГ ПАРТНЕРСТВА“**

1. На основу Јавног позива за финансирање пројеката од јавног интереса – акције „Ужички програм локалног партнерства“ који је дана 12. маја 2020. године објављен на званичном сајту града Ужица, додељују се средства за реализацију следећих пројеката уређења јавних површина:

|  |  |  |  |
| --- | --- | --- | --- |
| **Ранг** | **Пројекат** | **Укупан број бодова** | **Предложени**  **износ** |
| 1. | Реконструкција игралишта за децу у Горјанима | **73** | 1,000,000.00 |
| 2. | „Растемо здраво”, ул. Н. Пашића, код Градског стадиона | **73** | 1,000,000.00 |
| 3. | Дечије игралиште и простор за одмор у Романијској улици | **71** | 1,000,000.00 |
| 4. | Уређење парка Доварје | **70** | 1,000,000.00 |
| 5. | Уређење парка на Јовановој води, Гостиница | **70** | 787,000.00 |
| 6. | Уређење парка „Паун Петронијевић”, Рибашевина | **69** | 600,000.00 |
| 7. | Уређење спортског терена „Ибишево гувно” | **68** | 1,000,000.00 |
| 8. | Уређење терена за децу, Каран | **67** | 735,000.00 |
| 9. | Пешачко-заштитна ограда, Ратарска улица | **66** | 158,000.00 |
| 10. | Пешачко-заштитна ограда, ул. Светозара Марковића | **66** | 576,000.00 |
| 11. | Игралиште за мале и велике, Златиборска улица | **65** | 640,000.00 |
| 12. | Шеталиште, ул. Вишеслава Бугариновића, Севојно | **63** | 702,000.00 |
| 13. | Пешачка стаза ка Старој цркви, Севојно | **62** | 303,000.00 |
| 14. | Уређење спортског терена Врела | **58** | 720,000.00 |
| 15. | Уређење спортског терена Турица | **57** | 933,000.00 |
| 16. | Уређење терена Злакуса | **54** | 300,000.00 |
| 17. | Уређење простора, Балканско игралиште, Царина | **51** | 900,000.00 |
| 18. | Уређење простора, спортски терен „Сењак Н” | **51** | 646,000.00 |
|  | **Укупно:** |  | **13.000.000,00** |

2. Опредељена средства из тачке 1. овог решења су највиши износи (са ПДВ-ом) којима ће се финансирати реализација усвојених предлога уређења јавних површина, односно средствима из Буџета Града ће се финансирати стварни трошкови који могу бити мањи од опредељених средстава, након спровођења потребних процедура.

3. Подносиоци предлога пројеката пројеката за уређење јавних површина дужни су да обезбеде и реализују своје учешће у складу са јавним позивом и према висини средстава из тачке 1. овог решења.

4. За извођење радова и услуга који се финансирају из Буџета Града и средстава обезбеђених од стране Програма „Реформа пореза на имовину” који финансира Швајцарска Влада, а спроводи Представништво Хелветас Свис Интеркооперејшн (Helvetas Swiss Intercooperation), надлежне службе ће спровести поступак у складу са законом.

5. Ово решење се објављује на званичном сајту Града.

РЕПУБЛИКА СРБИЈА

ГРАД УЖИЦЕ

ГРАДСКО ВЕЋЕ

III број 06-46/20-2

21. 09. 2020. године

У ж и ц е

**ПРЕДСЕДАВАЈУЋА ГРАДСКОГ ВЕЋА**

**ГРАДОНАЧЕЛНИЦА**

Др Јелена Раковић Радивојевић

**Образложење**

Одлуком о укључивању грађана у буџетски процес кроз спровођење Акције „Ужички програм локалног партнерства“ регулисани су услови, начин и поступак укључивања грађана у опредељивању средстава предвиђених Одлуком о буџету града Ужица за спровођење ове Акције. Одлуком о буџету је у 2020. години за ову намену предвиђено 13.000.000 динара и то: 10.000.000,00 динара средстава за ове намене обезбеђено је кроз наплату пореза на имовину и 3.000.000,00 динара је обезбеђено кроз подршку Програма „Реформа пореза на имовину” који финансира Швајцарска Влада, а спроводи Представништво Хелветас Свис Интеркооперејшн (*Helvetas Swiss Intercooperation*).

У складу са чланом 11. Одлуке градоначелник је расписао Јавни позив за финансирање пројеката од јавног интереса – акције „Ужички програм локалног партнерства“ који је објављен на званичном сајту града Ужица дана 12. маја 2020. године. Комисија за доделу средстава је спровела поступак који је прописан као и додатне провере које су се показале као неопходне да би се објективно определила потребна средства за реализацију предлога пројеката од стране грађана, предлагача иницијатива за уређење јавних површина, а да би се финансирао пројекат у целини или његов део који је, у сваком конкретном случају, могуће реализовати. После разматрања поднетих пријава, односно провере испуњености административних критеријума, вредновања квалитета пројеката у складу са техничким критеријумима објављеним у јавном позиву и расположивог буџета за ове намене, Комисија је сачинила ранг-листу и предлаже да се подносиоцима који су испунили услове доделе средства у складу са трошковима предвиђеним у пројектима које су поднели и у складу са могућностима њихове реализације.